Betty Nambooze

Betty Nambooze Bakireke, wacce aka fi sani da Betty Nambooze, 'yar jarida ce kuma 'yar siyasa a ƙasar Uganda. Tana aiki a matsayin 'yar majalisa, mai wakiltar Mukono Municipality, a gundumar Mukono 

 Tarihi da ilimi 
An haife ta a gundumar Mukono, ranar 13 ga watan Yuli, 1969. Ta halarci Makarantar Sakandare ta Bishop Mukono, ta kammala karatunta a shekarar 1986.  Daga baya ta halarci Cibiyar Ci gaban Shari'a, inda ta kammala karatun digiri a fannin shari'a, a shekarar 1998. A cikin shekarar 2010, Jami'ar Shuhada ta Uganda ta ba ta Difloma a cikin Nazarin Ci gaba. 

 Sana'a 
An fara zaɓen Nambooze a matsayin 'yar majalisa a watan Mayun 2010, lokacin da a zaɓen fidda gwani na jam'iyyar Democrat, ta doke ɗan majalisa mai ci a lokacin, Peter Bakaluba Mukasa na jam'iyyar National Resistance Movement mai mulki.  A cewar bayananta na majalisar, Nambooze ta yi aiki a matsayin mai ba da labarai (stringer), tsakanin shekarun 1993 zuwa 2000. Daga shekarun 2000 zuwa 2004, ta yi aiki a matsayin jami'in tilasta bin doka. Daga shekarun 2004 zuwa 2005, ta yi aiki a matsayin jami'in ma'aikata. Ta yi aiki a matsayin mai gabatar da rediyo tsakanin shekarun 2000 zuwa 2009 a CBS FM. Daga shekarun 2005 zuwa 2010, ta yi aiki a matsayin kakakin jam'iyyar Democratic Party a Uganda.  

A ranar 24 ga watan Fabrairun 2016, an kama ta a takaice tare da zaɓaɓɓen dan majalisar wakilai Moses Kasibante bisa bayyana wasu takardu da ke bayyana maguɗin zaɓe da aka yi a lokacin zaɓen  ƙasar da aka yi kwanan nan.

An kama Nambooze a lokuta da dama bisa dalilai daban-daban na siyasa, galibi ana tuhumarta da karya, amma har yanzu ba a yanke mata hukunci ba a kowace kotu.     Ita ma an yi mata barazana har ma da guba saboda ayyukanta na siyasa.  

A ranar 13 ga watan Agusta, 2020, an ayyana Nambooze a matsayin memba na jam'iyyar siyasa ta "National Unity Platform" tare da dan uwanta ɗan majalisa "Kyagulanyi Sentamu Robert" aka "Bobi Wine" shugaban jam'iyyar. Tare da sauran 'yan jam'iyyarta, Nambooze sun shirya kan "Mission 2021" manufar jam'iyyar don sauke jam'iyya mai mulki a zaɓen shekara 2021 mai zuwa  

A zaɓen 'yan majalisar dokokin ƙasar na shekarar 2021, Namboze ta sake samun wa'adin mulki (2021-2026) don wakiltar ƙaramar hukumar mukono a kan tikitin jam'iyyar NUP bayan ta doke abokan takararta na kusa Mista George Fred Kagimu na Democratic Party (DP) da Abbas Ssozi na National resistance Movement (NRM).   A ranar 19 ga watan Oktoba 'yan sanda sun gudanar da bincike kan harin da aka kai gidan Honourable Betty Nambooze inda suka gano sabbin pangas guda biyu a cikin buhu a cikin wani ƙaramin lambun tumatir  

 Ayyukan majalisa 
Nambooze ta zauna a (a) Kwamitin Ma'aikata da Ƙananan Hukumomi da (b) Kwamitin Kula da Asusun Ƙananan Hukumomi.  

 Na sirri 
A watan Nuwamba 2002, Betty Nambooze ta auri Henry Bakireke, wanda ta haɗu da shi a makarantar sakandare a shekarun 1980. Tare, su ne iyayen yara sama da 6, na halitta da na riko. 

 Duba kuma 

 Majalisar Uganda
 Charles Ayume

 Manazarta 

Rukuni:Rayayyun mutane
Rukuni:Haifaffun 1969